เราสามารถใช้ชีวิตปกติได้ไหมคะ เช่น ไปเรียน ไปทำงาน แล้วเลือดจะหยุดไหลกี่วันคะ หนูไปผ่ามาบอกว่าอยู่ลึกมา ใช้เวลาผ่า 1 ชัวโมงกว่าๆ ใส่ทอระบายไว้ให้ ผ่าเสร็จกลับมาบ้าน โดยส่วนตัวจะชอบดื่มน้ำและเข้าห้องน้ำบ่อยมาก วิธีการดูแลเรื่องพวกนี้ควรทำยังไงไม่ให้แผลติดเชื้อคะ
สวัสดีค่ะ ต่อมบาร์โธลินคือต่อมที่ใช้สร้างน้ำหล่อลื่นในเพศหญิง หากต่อมมีการอักเสบหรือติดเชื้ออาจทำให้เกิดเป็นก้อนที่สร้างความเจ็บปวดบริเวณปากช่องคลอดได้ สาเหตุมักเกิดจาก ต่อมบาร์โธลินอุดตัน หรือมีการติดเชื้อของโรคติดต่อทางเพศสัมพันธ์เช่นหนองในแท้ หนองในเทียมการรักษาภาวะการติดเชื้อของต่อมบาร์โธลินนั้น หากเป็นน้อยๆ ก้อนฝีไม่ใหญ่มาก แพทย์อาจให้ยาฆ่าเชื้อร่วมกับสังเกตอาการ แต่ถ้าเป็นก้อนที่ค่อนข้างใหญ่ ปวด บวม แดง ร้อนมาก ดูมีการติดเชื้อ แนะนำว่าควรผ่าตัดระบายเอาเมือกและหนองออก และเปิดแผลให้มีรูระบาย ตามด้วยการดูแลแผลต่อ ดังในกรณีที่กล่าวมาการดูแลตัวเองเบื้องต้น ควรรับประทานยาแก้ปวด ยาฆ่าเชื้อที่แพทย์สั่งให้ครบ นั่งแช่ในน้ำอุ่นวันละ 2-3 ครั้ง ครั้งละ 20-30 นาที เพื่อช่วยบรรเทาอาการปวดได้ และกลับไปพบสูตินรีแพทย์ตามนัด สามารถใช้ชีวิตประจำวันได้ใกล้เคียงปกติ เพียงแต่ในช่วงนี้ควรงดการมีเพศสัมพันธ์ไปก่อน หลังเข้าห้องน้ำ ให้ใช้ทิชชู่ซับทำความสะอาดบริเวณอวัยวะเพศให้แห้งดี ไม่ให้อับชื้น เพราะความชื้นอาจทำให้แผลติดเชื้อขึ้นมาได้ค่ะ